Scoma’s (สคอมาส์) เป็นร้านเค้กที่ห้างใหม่ใจกลางเมืองอย่าง Terminal 21 ซึ่งครั้งนี้มาเดตครบรอบ 3 ปีกับไผ่ค่ะ หลังจากที่ดูหนังกันมาแล้วก็เลยมาหาร้านเค้กสบายๆ นั่งสวีตกันซักหน่อยค่า
บรรยากาศของร้าน Scoma’s

ตัวร้านมีสองส่วนคือที่ตัวร้านด้านนอก ส่วนที่อยู่นอกกระจก และโต๊ะที่อยู่ด้านในกระจก

เก้าอี้เป็นสีไม้เข้มสดใส แต่เก้าอี้แข็งทีเดียวค่ะ สาวๆ ใส่กระโปรงสั้นหรือกางเกงขาสั้นก็มีบาดเนื้อได้อยู่ค่ะ ส่วนด้านในมีตู้เค้กให้ไปจิ้มเค้กทานได้ตามใจชอบด้วยค่ะ

เมนูของร้าน Scoma’s


เมนูของร้านจริงๆ แล้วไม่ได้มีแต่เค้กอย่างเดียวค่ะ อาหารจานเดียวก็มีให้เลือกหลายอย่างอยู่เหมือนกันค่ะ รวมไปถึงเครื่องดื่มก็มีให้เลือกหลากหลายทีเดียวค่ะ

สำหรับเค้กนั้นก็มีให้เลือกอยู่หลากหลายทีเดียวค่ะ เรียกได้ว่าไม่ว่าจะเป็นคนชอบทานเค้กสไตล์ไหนก็มีให้โดนใจทุกแบบค่า

รายการอาหารที่สั่งที่ร้าน Scoma’s
เค้กมะพร้าวอ่อน 98 บาท


เค้กมะพร้าวอ่อนเป็นเค้ก signature ของร้านค่ะ ที่ทางร้านเค้าแนะนำให้ลอง และออฟว่าทานแล้วก็ถูกใจมากค่ะ เนื้อเค้กนุ่ม มีมะพร้าวเยอะถูกใจทีเดียวค่ะ

ครีมก็ไม่เลี่ยนมาก เรียกได้ว่าไม่ผิดหวังแน่ๆ ค่ะ ยังไงถ้ามีโอกาสได้ไปต้องไม่พลาดเมนูนี้นะคะ

ช็อคโกแลตครีมบูเร่ 98 บาท


ช็อคโกแลตครีมบูเร่เป็นเค้กที่มีหน้าตาดึงดูดใจไผ่ก็เลยได้สั่งมาลองทานครั้งนี้ค่ะ เค้กด้านบนจะมีคัสตาร์ดนุ่มๆ อยู่ และมีวานิลาและน้ำตาลเม็ดโรยอยู่ค่ะ

ตัวเนื้อเค้กก็โอเคค่ะ แต่รสชาติโดยรวมจะค่อนข้างหวานนะคะ ดังนั้นถ้าคนไม่ชอบทานหวานอาจจะไม่ถูกใจเมนูนี้ค่ะ

ใบเสร็จจากร้าน Scoma’s

ทางร้านมีค่า service charge 10% ด้วยนะคะ ราคาเค้กตกชิ้นละ 98 บาทถือว่าไม่ถูกไม่แพงค่ะ

ข้อมูลทั่วไปของร้าน Scoma’s

ที่อยู่ : Terminal 21, ซอยสุขุมวิท19(วัฒนา) ถนนสุขุมวิท แขวงคลองเตยเหนือ เขตวัฒนา กรุงเทพฯ 10110 ( Terminal 21, ชั้น 4 block 4017 )
เวลาให้บริการ ทุกวัน : 10:00 – 21:00
การเดินทาง
BTS :สถานีอโศก ทางออก 1
MRT : สถานีสุขุมวิท ทางออก 3
รถประจำทางสาย :สาย 2, 25, 38, 40, 136, 185, 501, 508, 511, 513 